SHBA, studentët e huaj nuk i raportojnë ngacmimet seksuale
Studentët nga vende të tjera mund të jenë më të kërcënuar pasi disa prej tyre janë mësuar të mos i kundërshtojnë personat në poste drejtuese dhe të mos krijojnë situata konfliktuale.
Lëvizja #MeToo është përqëndruar tek sulmet dhe ngacmimet seksuale të figurave publike ndaj vartësve e personave të pambrojtur. Por ato që mbeten të pa raportuara janë rastet e përballjes së studentëve të huaj me këtë problem në Shtetet e Bashkuara. Studentët e kulturave të tjera mund të jenë edhe më të kërcënuar, kjo sepse disa prej tyre mund të jenë rritur me mësime për të mos i kundërshtuar personat me pushtet dhe për të mos krijuar konflikt. Korrespondentja e Zërit të Amerikës Kathleen Struck bisedoi me artisten kineze Althea Rao. Në një përpjekje për të ndihmuar të tjerët ajo përcjell përmes artit, mënyrën se si ia doli të përballojë ngacmimet seksuale. Artistja kineze Althea Rao komunikon përmes artit për t’u përcjellë të tjerëve mesazhin rreth ngacmimeve seksuale. Ajo ka qenë vetë viktimë ndërsa ndiqte studimet në Shtetet e Bashkuara: tregon Althea. Artisja është ftuar nga galleria “Artspace New Haven” në Konektikat. Althea e përcjell përvojën e saj përmes artit. Ajo e konsideron veten “ndërmjetësuese sociale”. Veprat e saj përfshijnë pamje filmike, por ajo përqëndrohet më tepër tek skulpturat me drita. Althea fton të tjerët të shkruajnë ndër të tjera sekrete në copa letre, të cilat i ngjit tek skulpturat me drita. Kjo është një mënyrë sipas saj, që ata që kanë heshtur, të thonë fjalën e tyre. Ekspertët thonë se shumë studentë të huaj janë më të rezervuar dhe nuk i raportojnë ngacmimet seksuale: thotë Julia Kelly-Vail me Universitetin e Nju Hempshërit. Althea Rao thotë se është e rëndësishme që edhe burrat të angazhohen në këtë diskutim. Althea thotë se përpara lëvizjes #MeToo, gratë i duronin këto incidente në heshtje, por kjo praktikë po ndryshon sipas saj. Althea thotë se brezi i saj duhet të ushtrojë presios, duke e ndryshuar tonin e diskutimit dhe duke përfshirë të gjithë zërat në këtë debat. Ajo beson se arti është një mënyrë shumë e mirë për debate të tilla sociale.